ખૂબ જ દુર્લભ અને ૧૦૦ ટકા સફળ એવા આ એક્સ્પીડિશનમાં ભારતીય સેનાની સાત જાંબાઝ મહિલાઓએ એવરેસ્ટ સર કયોર્ છે. રાજસ્થાનની કૅપ્ટન દીપિકા રાઠોડ અને મેજર નેહા ભટનાગર, ઉત્તરાખંડની કૅપ્ટન નમ્રતા રાઠોડ, મહારાષ્ટ્રની કૅપ્ટન પ્રાચી ગોલે, નાગાલૅન્ડની મેજર એન. લિન્યુ, હરિયાણાની કૅપ્ટન પૂનમ સાંગવાન અને કર્ણાટકની કૅપ્ટન સ્મિતા એમ સાત મહિલાઓએ કર્નલ અજય કોઠિયાલના નેતૃત્વમાં આ સાહસિક કાર્ય પૂÊરું કર્યું હતું. શૂટિંગ માટે કૅમેરામૅન અને અન્ય દસ જણનો સપોર્ટ સ્ટાફ પણ તેમની સાથે જ એવરેસ્ટને આંબવા નીકળ્યો હતો. અલબત્ત, આ કોઈ સામાન્ય ડૉક્યુમેન્ટરી નહોતી. પર્વતારોહણ શરૂ કર્યું એના એક વરસ પહેલાંથી એની તૈયારીઓ શરૂ થઈ ગઈ હતી. આર્મીની ઘણી મહિલાઓએ આ ટ્રેઇનિંગ પ્રોગ્રામમાં ભાગ લીધો. પહેલાં સિઆચેન અને પછી મનાલી બેઝ કૅમ્પ પર એમ બે તબક્કામાં તાલીમ થઈ, જેમાંથી સાત મહિલાઓ અને તેમની સાથે દસ પુરુષ સપોર્ટિંગ સ્ટાફની પસંદગી થઈ.